**Virumaa Rannakalurite Ühing MTÜ**

**Üldkoosoleku PROTOKOLL** 11.06.2021.a

**Toimumiskoht:** Lammasmäe puhkekeskus, Linnuse küla, Lääne-Virumaa

Koosolek algas kell 14.00

Koosolek lõppes kell 17.00

Üldkoosolekul (edaspidi koosolekul) osalesid:

MTÜ Virumaa Rannakalurite Ühingu (edaspidi VRKÜ) 82-st liikmest 68 liiget sh liikmete volitatud esindajad (allkirjastatud osalenud liikmete nimekiri protokolli lisana). Seega oli liikmete osalus üldkoosolekul 82,9 % ja üldkoosolek otsustusvõimeline.

Koosolekul osales: Reili Soppe

(Lisa 1 – osalejate nimekirjad)

Valiti häältelugemiskomisjon

Ettepanek: U. Osila ja A. Vilu

Hääletati: ühehäälselt nõus

Valiti protokollija

Ettepanek: Reili Soppe

Hääletati: ühehäälselt nõus

Valiti koosoleku juhataja

Ettepanek: Mari Sepp

Hääletati: ühehäälselt nõus

Koosoleku juhataja, protokollija ja häältelugemiskomisjon kinnitati ühehäälselt.

**Päevakord:**

1.     I- ja III - tegevussuuna projektide rahastamise ettepaneku tegemine PRIA-le  
2.  2020. a majandusaasta aruande kinnitamine  
3.  Informatiivsed küsimused

1. **I- ja III - tegevussuuna projektide rahastamise ettepaneku tegemine PRIA-le**
   1. ***I- tegevussuuna projektitoetuste taotluste paremusjärjestus kujunes järgnevalt:***
2. Taotlus nr 17-24.2/21/39, XXX kala kokkuostu ja töötlemise hoonete rekonstrueerimine – hindepunkte 9,24 (toetus summas 243 672, 00);
3. Taotlus nr 17-24.2/21/37, Käsmu kalaköögi rajamine – hindepunkte 6,32 (toetus summas 22 679, 74);
4. Taotlus nr 17-24.2/21/32, kalapumba soetamine – hindepunkte 5,60 (toetus summas 12 360, 00);
5. Taotlus nr 17-24.2/21/41, soolavee segamise masina ja purgi vaakum kaanetaja soetamine – hindepunkte 4,2 (toetus summas 23 280,00). Taotlus ei mahtunud eelarvesse.
6. Taotlus nr 17-24.2/21/35, kaubiku soetamine – hindepunkte 3,72 (toetus summas 11 111,79). Taotlus ei kvalifitseerunud kuna sai vähemalt ühe kriteeriumi lõikes on kolm hindajat hinnanud taotlust hindega 2.

Ettepanek: Kinnitada I- tegevussuuna taotluste paremusjärjestus ning teha PRIA-le eelarvesse mahtunud taotluste rahuldamise ja rahastamise ettepanek.

Taandas: 14 häält (J.Malva - 1, E, Tamm - 1, S. Panitšev – 1, A. Ilkevitš -1, V. Ivanov – 5, S. Reisi – 5)

Hääletati: 54 poolt, 0 vastu, 0 erapooletut

**Otsustati**:

1.1. kinnitada I-tegevussuuna toetusprojektide paremusjärjestus ning teha PRIA-le eelarvesse mahtunud taotluste rahuldamise ja rahastamise ettepanek.

* 1. ***III-tegevussuuna projektitoetuse paremusjärjestus kujunes järgnevalt:***

1. Taotlus nr 17-24.2/21/36, sadamatankla rajamine XXX sadamasse ning statsionaarse mereilmajaama soetamine ja paigaldamine –

hindepunkte 8,32 (toetus summas 36 883, 66).

1. Taotlus nr 17-24.2/21/31, XXX kalurisadama rajamine, I etapp –

hindepunkte 7,16 (toetus summas 200 000, 00).

Taotlus ei mahu kogu taotletava summaga eelarvesse. Hindamiskomisjon tegi ettepaneku rahuldada ja rahastada taotlust eelarves oleva summa ulatuses ehk siis taotletavaks summaks jääks 168 612, 44 eurot.

Taotleja andis vastavasisulise nõusoleku.

1. Taotlus nr 17-24.2/21/31, kalasadama uuendamine –

hindepunkte 6,64 (toetus summas 157 945, 60). Taotlus ei mahtunud eelarvesse.

Sõna sai T. Vainola, MTÜ XXX kalasadama juhatuse liige, kes andis ülevaate sadama hetkeseisust ning ütles, et nad usuvad ja loodavad, et hindamiskomisjon tegi oma tööd objektiivselt ja sõltumatult. Ta andis detailse ülevaate hindamiskriteeriumite lõikes, milliseks XXX sadama juhatuse liikmete arvates oleksid pidanud hindepunktid olema. Neile jäi arusaamatuks, miks see projekt sai madalama hinde, kui nende endi poolt hinnanguliselt antud hinne. Samuti rääkis sellest, et tunduks igati loogiline, et pooleliolev sadam lastakse lõpuni teha enne, kui uusi sadamaid toetatakse. Nad lootsid, et nad saavad sadama ehitada nii välja, et kalurid saaksid sadamat kasutama hakata. Praegu selline võimalus puudub. Praegu ei ole neil võimalust toetust mitte kusagilt mujalt taotleda, kui ainult EMKF-st, sest nad ei arenda turismisadamat, samuti puudub äriplaan, et taotleda toetust EAS-ist. Samuti lisas, et praegusel juhul konkureeritakse kohalikke omavalitsustega, sest omavalitsustel on erinevaid finantseerimisvõimalusi. Ja tänases paremusjärjestuses on paraku eespool KOV-idele kuuluvad sadamad. MTÜ teeb üldkoosolekule ettepaneku, mitte kinnitada hindamise tulemusel kujunenud paremusjärjestust.

Toimus üldine arutelu: hindamiskomisjon hindab vastavalt hindamiskriteeriumitele ja strateegiale, samuti pole käesoleva perioodi jooksul keegi hindamiskomisjoni tööd kahtluse alla seadnud.

Sõna sai hindamiskomisjoni esimees M. Paalo, kes rääkis hindamise põhimõttetest. Kui iga taotleja saaks ise oma taotlust hinnata, siis ei oleks ju hindamiskomisjoni töö vajalik. Igas hindamiskriteeriumis on siiski tegureid, mida hindamiskomisjon põhjalikult arutab. Kui neid ei oleks, võiks arvuti selle töö ära teha koheselt peale taotluse sisestamist. III-tegevussuuna hindamine oli seekord väga keeruline ning igat projekti kaaluti põhjalikult. Igal projektil on omad plussid ja miinused. Probleem on selles, et projekti valmimisel peab olema objekt kasutusvalmis ja täitma oma eesmärki. Kui saadakse rahastust projekti I- etapiks, siis ei saa eeldada, et toetust saab ka järgmise etapi jaoks.

Toimus üldine arutelu. Tuleks vaadata fondide eesmärke, ja avaliku raha kasutamise eesmärk on teha mõjusalt, terviklikult ja lõplikult asjad korda. Arutleti juba toetust saanud sadamate toetuse mõjust. Käsitlus, et väikestel sadamatel ei olegi suuremate sadamate kõrval võimalus toetust saada ei pea paika, sest Karepa kalasadam on sellel perioodil saanud kõige rohkem toetust 189 000 eurot, järgneb Purtse 182 774 eurot, Toila 160 616 eurot, N-Jõesuu 0 eurot. Kuigi me kõik sooviksime, et piirkonna sadamad saaksid korda ja suunaksime kogu raha sadamate eelarvesse ei saa me seda teha, kuna määrus seab selleks piirangud.

Ettepanek: kinnitada III-tegevussuuna taotluste paremusjärjestus ja teha PRIA-le toetuse rahuldamise ja rahastamise ettepanek eelarvesse mahtunud  projekti osas ning toetuse rahuldamise ja rahastamise suuruse ettepanek teisele kohale jäänud projektitaotluse osas selliselt, et rahastada teisele kohale jäänud taotlust eelarve jäägi ulatuses, ehk siis 168 612, 35 euro ulatuses.

Taandas: 5 häält (R. Sarv - 1, M. Ilijn – 1, M. Luus – 1, O. Kasemaa – 1, T. Treufeldt -1)

Hääletati: 60 poolt, 3 vastu, 0 erapooletut

**Otsustati**:

1.2. kinnitada III-tegevussuuna taotluste paremusjärjestus ja teha PRIA-le toetuse rahuldamise ja rahastamise ettepanek eelarvesse mahtunud  projekti osas ning toetuse rahuldamise ja rahastamise suuruse ettepanek teisele kohale jäänud projektitaotluse osas selliselt, et rahastada teisele kohale jäänud taotlust eelarve jäägi ulatuses, ehk siis 168 612, 35 euro ulatuses.

***1.3. V-tegevussuuna projektitoetuse taotluste paremusjärjestus kujunes järgnevalt:***

1. Taotlus nr 17-24.2/21/34 – XXX kalanduse ajaloo ja tänapäeva interaktiivne tutvustamine koduloomuuseumis –

hindepunkte 8,16 (toetus summas 4590,00).

1. Taotlus nr 17- 24.2/21/38 – 11. Juuli 2021. a toimuva Kalurite päeva korraldamine XXX sadamas ning esitlusköögi seadmete ja inventari soetamine –

hindepunkte 6,98 (toetus summas 4374, 00).

1. Taotlus nr 17 – 24.2/21/42 – Laste merelaager XXX sadamas ja XXX kalurikülas –

hindepunkte 6,28 (toetus summas 360, 00)

1. Taotlus nr 17- 24.2/21/40 – Rannakalanduse traditsioonide tutvustamine läbi Virumaa traditsiooniliste kalaroogade valmistamise –

hindepunkte 3, 60 (toetus summas 16 871, 11).

Taotlus ei mahtunud eelarvesse ning ei kvalifitseerunud kuna sai vähemalt ühe kriteeriumi lõikes on kolm hindajat hinnanud taotlust hindega 2.

1. Taotlus nr 17- 24.2/21/29 – Taustahelisüsteemi soetamine ja paigaldamine XXX randa –

hindepunkte 3,48 (toetus summas 5332, 24).

Taotlus ei mahtunud eelarvesse ning ei kvalifitseerunud kuna sai vähemalt ühe kriteeriumi lõikes on kolm hindajat hinnanud taotlust hindega 2.

Juhatus on V-tegevussuuna taotluste paremusjärjestuse kinnitanud ning teinud otsuse teha PRIA-le ettepanek rahuldada alla 60 000 euro maksvate hindamisele läinud ning kvalifitseerunud V-tegevussuuna projektide taotlused ning rahastada taotletud toetuse summa ulatuses.

Ettepanek: kinnitada juhatuse poolt tehtud ettepanek PRIA-le rahuldada alla 60 000 euro maksvate hindamisele läinud ning kvalifitseerunud V-tegevussuuna projektide taotlused ning rahastada taotletud toetuse summa ulatuses.

Hääletati: 68 poolt, 0 vastu, 0 erapooletut

**Otsustati:**

1.3. kinnitada juhatuse poolt tehtud ettepanek PRIA-le rahuldada alla 60 000 euro maksvate hindamisele läinud ning kvalifitseerunud V-tegevussuuna projektide taotlused ning rahastada taotletud toetuse summa ulatuses

1. **2020. a majandusaasta aruande kinnitamine.**

A.Vilu luges ette revisjonikomisoni poolt koostatud majandusaruandeaasta akti.

Ettepanek: kinnitada VRKÜ 2020. aasta majandusaasta aruanne.

Hääletati: 68 poolt, 0 vastu, 0 erapooletut.

**Otsustati:**

3.1. kinnitada VRKÜ 2020. aasta majandusaasta aruanne

1. **Informatiivsed küsimused.**

Kalanduse algatusrühmad said enda kasutusse tahvelarvuti eesmärgiga õpetada kaluritele PERK rakendust, mis on ka kättesaadav järgmisel lingil: [**https://www.kalateave.ee/et/materjalid/blogi/9598-perk-on-nutipolvkonna-kalurite-abiline**](https://www.kalateave.ee/et/materjalid/blogi/9598-perk-on-nutipolvkonna-kalurite-abiline)

Mari Sepp Reili Soppe

Koosoleku juhataja Protokollija